শনিবার বেশি রাতে জাঙ্গিপাড়া থানার দিলাকাশের জঙ্গলসুফি এলাকায় তৃণমূলের অফিসে চড়াও হয় দুষ্কৃতীরা৷ অফিসটিতে প্রণব অনুগামীরা বসেন৷ রাতের অন্ধকারে ভিতরে ঢুকে টিভি, আলমারি, অন্য সব আসবাব গুঁড়িয়ে দেওয়া হয়৷ ফেলে দেওয়া হয় অফিসের নথিপত্র৷ ভাঙচুর চলে একটি গাড়িতে৷ ঘটনাস্থলে যায় পুলিশ৷ এ দিন সকালে বিক্ষোভে ফেটে পড়েন বুদোর বিরোধী তৃণমূল নেতা-কর্মীরা৷ জাঙ্গিপাড়ার বিধায়ক স্নেহাশিস চক্রবর্তী বলেন, ‘আমাদের একটি দলীয় অফিস ভেঙে দিয়েছে দুষ্কৃতীরা৷ পুলিশে অভিযোগ করা হয়েছে৷’